Црква „Св. Јован Богослов“ - Богословец

**Свети Јован Богослов** — главна селска црква во селото Богословец.

## Местоположба
Црквата е сместена во југозападниот крај од селото, на повисок предел од северната падина на планината Богословец, што ѝ дава доминантна положба во однос на остатокот од селото.

## Историја
Пред изградбата на денешната црква во селото имало храм посветен на истиот светец којшто се наоѓал во месноста Пропадиште. Таа црква била од средниот век и се споменува во 1300 година како метох на манастирот „Св. Ѓорѓи“ во Скопје. Околу 1875 година, местото во Пропадиште се повклеко и црквата се срушила. Денешната црква е изградена во 1825, 1866 или околу 1878 година од непознати мајстори и претставува најголем објект од овој период на подрачјето на Овче Поле. Од тој период се и иконите, кои главно се изработени од Андон од Папрадиште, син му Ангелко, Хаџи Коста, Јован Прилепчанин и други автори.

## Архитектура
Градбата на црквата е трикорабна со правоаголна основа и има три полукружни апсиди на источната страна, од кои средишната е поголема од страничните. Кон јужната, западната и северната страна е доградена отворена припрата. Главниот влез на црквата се наоѓа на западната страна и над него има ниша со фреска на којашто е насликан Свети Јован Богослов. Храмот има и спореден влез на северната страна над којшто исто така има ниша со фреска којашто е во лоша состојба. На североисточниот раб од црквата е забележителен орнамент во облик на глава од овен. Внатрешноста на црквата не е зографисана, а иконостасот се состои од икони во четири реда. Според начинот на обликување и украсување на таваниците и појавата на профани елементи во внатрешното украсување, забележително е големо влијание од црквите изградени по примерот на градителот Андреј Дамјанов.

Во дворот на црквата има чешма и камбанарија. Камбанаријата е со квадратна основа и се состои од два дела, од коишто долниот е затворен, а горниот отворен. Влезот на камбанаријата се наоѓа на западната страна.

## Галерија

Податотека:Црква „Св. Јован Богослов“ - Богословец 8.jpg|Влезната порта од дворот на црквата
Податотека:Црква „Св. Јован Богослов“ - Богословец 2.jpg|Северната страна
Податотека:Црква „Св. Јован Богослов“ - Богословец 3.jpg|Главниот влез
Податотека:Црква „Св. Јован Богослов“ - Богословец 4.jpg|Нишата над главниот влез
Податотека:Црква „Св. Јован Богослов“ - Богословец 5.jpg|Споредниот влез
Податотека:Црква „Св. Јован Богослов“ - Богословец 6.jpg|Нишата над споредниот влез
Податотека:Црква „Св. Јован Богослов“ - Богословец 10.jpg|Припратата на западната страна
Податотека:Црква „Св. Јован Богослов“ - Богословец 9.jpg|Припратата на јужната страна
Податотека:Црква „Св. Јован Богослов“ - Богословец 13.jpg|Припратата на северната страна
Податотека:Црква „Св. Јован Богослов“ - Богословец 11.jpg|Апсидите
Податотека:Црква „Св. Јован Богослов“ - Богословец 12.jpg|Главата од овен
Податотека:Црква „Св. Јован Богослов“ - Богословец 14.jpg|Североисточниот раб
Податотека:Црква „Св. Јован Богослов“ - Богословец 17.jpg|Внатрешноста на црквата
Податотека:Црква „Св. Јован Богослов“ - Богословец 15.jpg|Камбанаријата
Податотека:Црква „Св. Јован Богослов“ - Богословец 16.jpg|Западната страна на камбанаријата
Податотека:Црква „Св. Јован Богослов“ - Богословец 7.jpg|Чешмата


## Поврзано
* Богословец
* Брегалничка епархија
* Штипско архијерејско намесништво
* Втора светиниколска парохија

## Наводи

## Надворешни врски

Категорија:Богословец (село)
Богословец